**2.5.4. Az osztályozó vizsga követelményei, rendje**

Ha a tanulónak - az ideiglenes vendégtanulói jogviszony időtartamának kivételével - egy

tanítási évben az igazolt és igazolatlan mulasztása együttesen a kétszázötven foglalkozást vagy

egy adott tantárgyból a foglalkozások harminc százalékát meghaladja, és emiatt a tanuló

teljesítménye tanítási év közben nem volt érdemjeggyel értékelhető, a tanítási év végén nem

minősíthető, kivéve, ha az oktatói testület engedélyezi, hogy osztályozó vizsgát tegyen.

Az oktatói testület az osztályozó vizsga letételét akkor tagadhatja meg, ha a tanuló igazolatlan

mulasztásainak száma meghaladja a húsz foglalkozást, és a szakképző intézmény eleget tett a

meghatározott értesítési kötelezettségének.

Egy osztályozó vizsga egy adott tantárgy és egy adott évfolyam követelményeinek

teljesítésére vonatkozik. Osztályozó vizsgát a szakképző intézmény a tanítási év során

bármikor szervezhet.

A tanítási év lezárását szolgáló osztályozó vizsgát az adott tanítási évben kell megszervezni.

Az osztályozó vizsga, különbözeti vizsga követelménye megegyezik a helyi tantervben

szereplő, az évfolyamra előírt tantárgyak tartalmi követelményeivel.

**Osztályozó vizsgát három időpontban szervez az iskola, amelyek időpontjait az éves munkaterv tartalmazza.**

Tanulmányok alatti vizsgát független vizsgabizottság előtt, vagy abban a nevelési-oktatási

intézményben lehet tenni, amellyel a tanuló jogviszonyban áll. A szabályosan megtartott

tanulmányok alatti vizsga nem ismételhető.

A tanulmányok alatti vizsga követelményei és az értékelés szabályai a helyi tantervben

kerülnek részletezésre.

A vizsgák követelményeit (a helyi tanterv alapján) a munkaközösségek, szaktanárok állapítják meg.

